Výdavky (nákladové položky) programu 6 – Kultúra národnostných menšín

Oprávnené (akceptovateľné) výdavky (položky):
1.	Honoráre (odmeny) a osobné náklady: 
a)	honoráre (odmeny) môžu byt vyplatené výkonným umelcom - hercom, tanečníkom, spevákom a pod., autorom diel - literárnych, vedeckých, umeleckých, ktoré sú výsledkom vlastnej duševnej činnosti autora, autorom a zhotoviteľom databáz, výrobcom zvukových a zvukovo-obrazových záznamov - v zmysle zákona c. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov;
b)	osobné náklady sú odmeny za vykonanie práce na základe uzatvorených dohôd o vykonaní práce alebo na základe príkazných zmlúv resp. zmlúv o diele – napr. tlmočnícke  a prekladateľské služby, korektorské práce;
c)	práce a služby vykonávané/ realizované na objednávku/faktúru - jedná sa výlučne  o vystúpenia umelcov, sólistov, súborov a moderátorov
2.	Nájom (prenájom) priestorov na realizáciu projektu
a)	interiér - kultúrne domy, sály, klubovne, výstavné priestory, ateliéry a pod.;
b)	exteriér – amfiteátre, skanzeny, mobilné konštrukcie – pódia, stany, sedenie a iné verejnosti prístupné miesta;
3.	Nájom (prenájom) techniky na realizáciu projektu - osvetľovacia, zvuková, kamerová, premietacia, tlmočnícka, hudobná, výpočtová a pod.
4.	Technické služby súvisiace s realizáciou projektu, t.j. práce/služby vykonávané/realizované na objednávku/faktúru (napr. usporiadateľská služba, obrazová a zvuková produkcia, výroba filmových kópií, služby osvetľovacie, ozvučovacie, premietacie, kamerové, tlmočnícke a prekladateľské, fotoslužba, požičovné filmov, technická realizácia výstavy a služby súvisiace s realizáciou výtvarného diela, s výrobou divadelnej scény, kostýmov, šitie krojov, oprava krojov, oprava hudobných nástrojov);
5.	Cestovné a prepravné
a)	cestovné:
•	sú výdavky účinkujúcich a organizátorov podujatí spojené s dopravou osôb zabezpečovanou oficiálnymi dopravcami (vlakové lístky, autobusové lístky a lístky na mestskú hromadnú dopravu;
•	sú výdavky spojené s dopravou osôb – účinkujúcich, zabezpečované právnickou alebo fyzickou osobou, ktorá má živnostenské oprávnenie (koncesnú listinu) v zmysle zákona c. 455/1991 Zb. o živnostenskom podnikaní (živnostenský zákon) v znení neskorších predpisov;
•	sú výdavky spojené s dopravou osôb v zmysle zákona c. 283/2002 Z. z. o cestovných náhradách v znení neskorších predpisov; žiadateľ ich môže uplatniť len v prípade ak ide preukázateľne o hospodárnejšie a efektívnejšie vynakladanie finančných prostriedkov ako doprava zabezpečovaná oficiálnymi dopravcami (Ministerstva kultúry Slovenskej republiky bude akceptovať len nákup PHM);
b)	prepravné:
•	sú výdavky nesúvisiace s dopravou osôb a nákupom tovarov, napr. ak ide o výdavky spojené s prepravou zvukovej a osvetľovacej techniky, preprava filmov a pod., zabezpečované právnickou alebo fyzickou osobou, ktorá má živnostenské oprávnenie (koncesnú listinu) v zmysle zákona c. 455/1991 Zb. o živnostenskom podnikaní (živnostenský zákon) v znení neskorších predpisov;
•	sú výdavky nesúvisiace s dopravou osôb a nákupom tovarov, napr. ak ide o výdavky spojené s prepravou zvukovej a osvetľovacej techniky, preprava filmov a pod., v zmysle zákona c. 283/2002 Z. z. o cestovných náhradách v znení neskorších predpisov; žiadateľ ich môže uplatniť len v prípade hospodárnejšieho a efektívnejšieho vynakladania finančných prostriedkov ako dopravou zabezpečovanou oficiálnymi dopravcami (Ministerstvo kultúry Slovenskej republiky bude akceptovať len nákup PHM);
6.	Ubytovanie účinkujúcich, organizátorov, resp. realizátorov podujatia;
7.	Polygrafické náklady súvisiace s výrobou periodických a neperiodických publikácií  - predtlačová príprava (napr. sadzba, layonet, zalomenie, výstup na filmy, pdf súbory, CTP), tlač, väzba, ochranný obal a pod.;
8.	Propagačné materiály a publicita - napríklad výroba pozvánok, letákov, plagátov, katalógov, bulletinov, zborník, výroba dokumentov z podujatí, fotodokumentácia, plošná a mediálna propagácia súvisiaca s projektom;
9.	Výroba zvukového a multimediálneho nosiča - napríklad náklady spojené s výrobou nosiča ako mastering, lisovanie, balenie, booklet, inlay card;
10.	Obstaranie hmotného majetku v intenciách bežných výdavkov -  ide o výdavky na obstaranie samostatných hnuteľných vecí, prípadne súborov hnuteľných vecí (definované zákonom c. 595/2003 Z. z. o dani z príjmov v znení neskorších predpisov), ktoré majú samostatné technicko-ekonomické určenie a ktorých vstupná cena je najviac 995,820 eur a nižšia a prevádzkovo-technické funkcie kratšie ako jeden rok alebo dlhšie ako jeden rok. To znamená, že ide len o tie samostatné hnuteľné veci, resp. súbory hnuteľných vecí, ktoré spĺňajú zároveň všetky tri uvedené kritériá; je potrebné špecifikovať položku napr. PC, fax, kopírka, tlačiareň, fotoaparát; je potrebné špecifikovať počet kusov a cenu za 1 ks, ktorá nesmie presiahnuť 995,820 eur;
11.	Obstaranie krojov a krojových súčastí v intenciách bežných výdavkov – ide o výdavky na obstaranie samostatných hnuteľných vecí, prípadne súborov hnuteľných vecí (definované zákonom c. 595/2003 Z. z. o dani z príjmov v znení neskorších predpisov), ktoré majú samostatné technicko-ekonomické určenie a ktorých vstupná cena je najviac 995,820 eur a nižšia a prevádzkovo-technické funkcie kratšie ako jeden rok alebo dlhšie ako jeden rok; to znamená, že ide len o tie samostatné hnuteľné veci, resp. súbory hnuteľných vecí, ktoré spĺňajú zároveň všetky tri uvedené kritériá; je potrebné špecifikovať počet kusov a cenu za 1 ks, ktorá nesmie presiahnuť 995,820 eur;
12.	Materiálové náklady súvisiace s realizáciou projektu  – nákup (samostatný) materiálu súvisiaceho s realizáciou projektu (napríklad materiál na kroje, materiál na tvorivé dielne ako kresliarske potreby, modelovacie potreby, pomôcky na šitie, materiál na tvorbu čipky, hrnčiarskych, drevených a prútených výrobkov, materiál na kováčske výrobky, materiál na kostýmy, scénu a pod.); jedná sa o také materiálové náklady, bez ktorých nie je možné projekt realizovať, pretože tvoria jeho podstatnú súčasť;
13.	Poštovné – len podprogramy 6.1 a 6.2 - Ministerstvo kultúry Slovenskej republiky pokryje položku najviac do výšky 5 % zo sumy pridelenej dotácie; nesmie sa však jednať o nákup známok;
14.	 Strava a občerstvenie pre priamych účastníkov podujatia – len podprogram 6.1 - Ministerstvo kultúry Slovenskej republiky pokryje položku najviac  do výšky 10 % zo sumy pridelenej dotácie.
15.	Vstupenky na kultúrne podujatia, do múzeí, galérií, národnostných divadiel, jaskýň, hradov, zámkov - len podprogram 6.1.6 – detské a mládežnícke tábory  - Ministerstvo kultúry Slovenskej republiky pokryje položku najviac do výšky 5% zo sumy  pridelenej dotácie

Neoprávnené (neakceptovateľné) výdavky (položky):
1.	Výdavky na mzdy, platy, služobné príjmy a ich náhrady a ostatné vyrovnania, zákonné odvody do fondov. Mzdou sa rozumie peňažné plnenie alebo plnenie peňažnej hodnoty poskytované zamestnávateľom zamestnancovi za prácu (zákon c. 311/2001 Z. z. Zákonník práce v znení neskorších predpisov), plat definuje napr. zákon c. 312/2001 Z. z. o štátnej službe a o zmene a doplnení niektorých predpisov v znení neskorších predpisov;
2.	Odvody do poisťovní
3.	Poistenie osôb a majetku;
4.	Telefónne poplatky (pevné linky i mobilné telefóny), telefónne karty, fax, e-mail, internet;
5.	Finančné ceny, vecné ceny, diplomy, visačky, ďakovné listy, odznaky, dary, kvetinové koše, kvety, vence, reklamné predmety (perá, tričká, tašky, čiapky a pod.), suveníry;
6.	Diéty v zmysle zákona o cestovných náhradách, vreckové, víza.
7.	Výzdoba a dekorácia interiérov a exteriérov;
8.	Účtovnícke práce, výdavky na právne a ekonomické služby;
9.	Štipendiá;
10.	Preprava realizovaná taxi službou, nákup mazadiel, parkovacie poplatky pri použití súkromného alebo služobného motorového vozidla, diaľničné známky, prenájom vozidiel, náklady na servis, údržbu a opravy dopravných prostriedkov;
11.	Sprievodné podujatia – tlačové strediská, recepcie, módne prehliadky, vyhliadkové lety, plavby, promotion, krsty a pod.;
12.	Kancelárske potreby.
13.	Režijné náklady - vodné, stočné, plyn, elektrina, zriadenie a prevádzka internetovej stránky a pod.
14.	Nákup známok, kolkov a pod.
15.	Propagácia žiadateľa v médiách, reklamné bannery.